Ministrul de Finanțe, Eugen Teodorovici, a fost întrebat de jurnaliști dacă și-a făcut vaccinul antigripal, în condițiile în care România este în pragul epidemiei de gripă. Urmăriți răspunsul ministrului în materialul video atașat.

Eugen Teodorovici: Probabil că m-am vaccinat la naștere, nu știu, sau după. Nu știu dacă mai trebuie să... chiar nu știu.

Reporter: Ați răcit?

Eugen Teodorovici: De ceva timp nu.

Vaccinul antigripal trebuie făcut anual, la medicul de familie. Medicii recomandă ca acesta să fie făcut toamna.

Răspunsul lui Eugen Teodorovici vine în condițiile în care România este la un pas de epidemia de gripă. Ar putea fi declarată chiar azi, tot ce mai aşteaptă autorităţile sunt noile date de la Institutul de Sănătate Publică, despre numărul îmbolnăvilor.

Numărul celor care şi-au pierdut viaţa din cauza gripei a ajuns la 48.